 Chukwuma SoludoKa Onyeisiala Muhammadu Buhari hibere otu ga na-agba izu maka akụnaụba obodo Bekee kpọrọ Economic Advisory Council EAC, ọtụtụ mmadụ na-ajụ ihe ga-abụ ọrụ ha.EAC bụ nchịkọta ndị mmadụ kacha mara maka akụnaụba ga-arụ ọrụ dịka nke otu akpọrọ Economic Management Team EMT nke Osote Onyeisiala Yemi Osinbajo nọbụ nisi ha.Ndị na-egbu ugbo azụ akwadola ka a machie ịtụbata azụIhe na-echere ndị Naịjirịa akamgba ikwụ ụgwọ ụtụ isiNhọpụta otu ọhụrụ a mere ka nke Osinbajo bụrụ ihe achọghịzị nke mere eji sị ha ga-anụ nke ọma.Dịka gọọmentị siri kwuo, otu ọhụrụ a ga na-ezute Onyeisiala Buhari na ngwụcha ọnwa anọ niile, ma ha ga na-ezute onwe ha ọnwa niile.Ọkamụta Doyin Salami bu onyeisi otu a ka Dọkịnta Mohammed Sagagi bụ osote ya.Ọkamụta Ode Ojowu, Ọkamụta Chukwuma Soludo, Dọkịnta Shehu Yahaya na Iyabo Masha bụ ndị sokwa notu a.Kedu ọru otu a?Ọrụ otu a nke kachasị bụ inye gọọmentị ndụmọdụ maka mbulite akụnaụba Naịjirịa.Ha ga-enwe ntị Onyeisiala Buhari, nke bụ mgbanwe nihe e mere ka ọ malitere ọchịchị nafọ 2015. Mgbe ahụ, ọ bụ Osote Onyeisiala Osinbajo ka a na-agwa okwu a.Bashir Ahmad bu otu nime ndị na-enyere Buhari aka kọwara mpụtara atụmatụ a na Twitter.Na Twitter Oby Ezekwesili na-akụrụ ndi a ahọputara aka ma na-enye ha ndụmọdụ ka ha gwa Onyeisiala Buhari ihe ọ si na ọ bụ eziokwu.Ndị nọ notu aDoyin Salami bụ ọkamụta nihe banyere akụnaụba ma bụkwara onye nkuzi na mahadum ojiego achụ ego di na Legọs.Chukwuma Soludo bụ Ọkamụta nihe banyere akụnaụba ma bụbụrụ onyeisi ụlọakụ ọha nke Bekee kpọrọ Central Bank of Nigeria site 2004 ruo 2009.Mohammed Sagagi na-arụ ọrụ metụtara ihe Bekee kpọrọ Political Economy and Conflict Analysis Manager na MAFITA. Sagagi bụbụ Ọkamụta na ihe banyere akụnaụba ma rụọ ọrụ dịka onyeisi ụlọọrọ akpọrọ Jigawa State Investment Promotion Agency InvestJigawa.Bismark Rewane bụ onyeisi ọlụọrụ akpọrọ Ficial Derivatives Company Limited. Ọrụọla ọrụ ihe ruru afọ iri atọ na ngalaba metụtara ụlọakụ, akụnaụba na ego.Ode Ojowu bụ ọkamụta na ihe banyere akụnaụba  ma bụbụrụ onye ndụmọdụ Olusegun Obasanjo site 2004 ruo 2005.Shehu Yahaya bụ Ọkamụta nihe banyere akụnaụba ma bụrụ onyeisi ndị nhazi Development Bank of Nigeria PlcIyabo Masha bụ onye na-anọchite ngalaba akpọrọ International Monetary Fund IMF na mba Sierra Leone.Akụkọ ga-amasị gịLupita Nyongo a ga-akpanwu agwa ka onye Igbo nihe nkiri Americanah ?Onye na-egbusi ụmụnwanyị na Pọtakọtụ? 